Document ID: 32010R0385

ΚΑΝΟΝΙΣΜΌΣ (ΕΕ) αριθ. 385/2010 ΤΗΣ ΕΠΙΤΡΟΠΉΣ
της 5ης Μαΐου 2010
για διόρθωση του κανονισμού (ΕΚ) αριθ. 1831/96 σχετικά με το άνοιγμα και τον τρόπο διαχείρισης των παγιωμένων στη γενική συμφωνία δασμών και εμπορίου (ΓΣΔΕ) κοινοτικών δασμολογικών ποσοστώσεων για ορισμένα οπωροκηπευτικά και για ορισμένα μεταποιημένα προϊόντα με βάση τα οπωροκηπευτικά από το έτος 1996
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 148 σε συνδυασμό με το άρθρο 4,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1831/96 της Επιτροπής (2) ανοίχτηκαν δασμολογικές ποσοστώσεις για ορισμένα οπωροκηπευτικά και για ορισμένα μεταποιημένα προϊόντα με βάση τα οπωροκηπευτικά τα οποία απαριθμούνται στα παραρτήματά του και καθορίστηκε ο τρόπος διαχείρισης των εν λόγω δασμολογικών ποσοστώσεων.
(2)
Μετά την έκδοση του κανονισμού (ΕΚ) αριθ. 1831/96, άλλαξαν ορισμένοι κωδικοί ΣΟ που περιλαμβάνονται στα αρχικά παραρτήματα I, II και III του εν λόγω κανονισμού. Για τον λόγο αυτό, τα εν λόγω παραρτήματα αντικαταστάθηκαν από τον κανονισμό (ΕΚ) αριθ. 973/2006 της Επιτροπής (3).
(3)
Διαπιστώθηκε ότι στο παράρτημα I του κανονισμού (ΕΚ) αριθ. 1831/96, όπως τροποποιήθηκε με τον κανονισμό (ΕΚ) αριθ. 973/2006, λείπει ο κωδικός ΣΟ 2009 80 34 και ότι είναι σκόπιμο να προστεθεί.
(4)
Κρίνεται συνεπώς σκόπιμο να διορθωθεί αναλόγως το παράρτημα Ι του κανονισμού (ΕΚ) αριθ. 1831/96, όπως τροποποιήθηκε με τον κανονισμό (ΕΚ) αριθ. 973/2006.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα I του κανονισμού (ΕΚ) αριθ. 1831/96, στον αύξοντα αριθμό 09.0093, ο κωδικός ΣΟ «2009 80 34» παρεμβάλλεται στη στήλη «Κωδικός ΣΟ Διάκριση Taric».
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 3 Ιουλίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαΐου 2010.

Labels: 3
17
15